**Оқушылардың білімдегі олқылықтың алдын алу**

Математика бүгінде қоғамдық өмірдің бүкіл салаларына енуде. Қазіргі кезде кез-келген мамандықты игеру үшін математикадан білім қажет. Сонымен қатар, математика міндетті түрде қорытынды аттестаттауда (9, 11 сыныптар) мен ҰБТ-дағы міндетті пәндердің бірі болып табылады.

Қандай пән болса да оқушының біліміндегі олқылықтың алдын алу мен оны жою мұғалім жұмысының ең маңызды бөлігі. Олқылықтар болу себебі: баланың себебті, себебсіз сабақ босатуы, математика ғылым ретінде балаға іс жүзінде берілмеуі, сабақта мұғалімнің түсіндіріп жатқанына құлақ салмауы, т.б. Себебі, әр сабақтан жеткілікті көлемде алынбаған білім жинақталып үлкен олқылыққа апарады.

Мұғалімнің міндеті осы олқылықтардың алдын алу және бар олқылықты жоюдың әдіс-тәсілдерін ойластыру, жоспарлау.

Мұғалім алдына келесі мақсаттарды қою керек: математиканы оқытуда оқушы біліміндегі олқылықтарды анықтау, жою, әрбір оқушының дамуына жағдай жасау. Ол үшін:
 - оқушыларды қателесуден қорқудан, еркін таңдау мен жетістікке жетуге жағдай жасау.
 -оқытудың түрлері мен әдістерін өзгерту.
 - оқушыларға көмек көрсету ( қосымша сабақтарда, сабақ барысында жеке жұмыстар арқылы...).

Оқушы біліміндегі олқылықтарды анықтау үшін әр мұғалім өз тәсілдерін қолданады. Тақырып бойынша алынған білімді бекіту сабағының соңында негізгі білімді қалай меңгергендігін анықтайтын қысқаша тест алу керек. Осы тестің нәтижесінен оқушылардың тақырып бойынша олқылықтары анықталады. Одан кейін, сабақтан кейін немесе қосымша тапсырма беру арқылы, оқушымен жеке жұмыс жүргізілуі керек. Сонымен қатар сабақта алынған қалыптастырушы бағалаудың, ББЖБның қорытындысы боынша қатемен жұмыс жасау қажет. Сабақта қызықты өту үшін әр-түрлі әдіс-тәсілдер қолданған дұрыс.

Тақырып, тарау бойынша оқушылардың жиі жіберетін қателіктерін пән мұғалімдері өз тәжірибелерінде анықтаған деп ойлаймын.

Көптеген қателіктерді түзету және алдын алу үшін мектеп оқушыларында өзін-өзі бақылау дағдыларын қалыптастыру өте маңызды. Бұл дағдылар екі бөлімнен тұрады:
 қателерді анықтау мүмкіндігі; оны түсіндіру және түзету мүмкіндігі.
Қателерін анықтай алуға тақырып бойынша қысқаша жасалған тіректік маршрут парағы көмектеседі. Маршрут парағы тақырып бойынша ережелер мен формулалар, схемалар мен кестелер, графиктер салуға болады.

Кез келген атқарылған жұмыс нәтижелі болу керек. Мұғалім мен оқушылардың бірге істеген жұмыстарының нәтижесі: оқушылардың олимпиадаларға қатысуы, жүлделі орындар алуы, ҰБТ-да жақсы нәтиже көрсетуінен көрінеді.